Status kring arbeidet med komposten ved SUM.  
Problema kring slammet er to-delt:  
1. Vi har eit stort lager med ikkje godkjent kompost.  
Der håper vi no at vi får løyve til å etablere bioceller for langtidshandsaming. Det er lukka celler, med tetting med PE-duk over og under, avrenning til sigevatnsystem og gassuttak. Det er planlagt to celler på område som er regulert til deponi.  
Arbeidet med søknad er starta og vi forventar at den blir sendt til fylkesmannen i januar/februar.  
For vidare framdrift ber dei om følgjande:  
• Søknad om utsleppsløyve for etablering av bioceller.  
• Omtale av alternative avhendingsløysingar av kompostavfallet etter forbehandling i bioceller.  
• Stadfesting på tidspunkt når SUM sjølve stenger mottaket av slam midlertidig medan nødvendige utbetringar vert gjennomført.  
  
2. Vi er i gong med å lage korrekt kompost, og har nokre utfordringar med det:  
- plagene ved lukt hjå naboane er altfor store.  
- det har ved enkelte høve vore vanskeleg å få høg nok temperatur i rankane over tid  
- tilgang på treverk av tilstrekkeleg kvalitet er dårleg om vinteren.  
Vi har nå forsøkt med tilsetting av bark i kompostering, dette skal gi mindre luktproduksjon, men det har vært utfordrande å få inn tilstrekkelege mengder.  
  
Vi har lyst ut ei kontrakt på slambehandling som kan nyttast for kortare eller lengre periodar.  
Dette er ei offentleg anskaffing og tilboda blei opna 11. desember. Dei er nå evaluert og det blir kontraktsmøte i starten av januar. Vi vil nytte denne kontrakten så snart den er signert, og det er munnleg avklart med leverandøren at dei kan starte 15. januar. SUM sender frå denne datoen og inntil vidare slam til behandling andre stader enn på Einestølen. Vi vil framover ha fokus på å rydde opp i kompostlageret før vi avklarar kva som skjer vidare med komposteringa.  
  
Vi er i ferd med å sjå på på noko som blir kalla AgBag-kompostering. Dette er ein metode kor ein komposterer inne i lange plast-pølser, og det er uttalt at denne mellom anna vert nytta for å dempe luktplager. Når komposteringsflata er rydda for gamal, ufullstendig kompost (det vi ynskjer å legge i biocelle) kjem vi til å teste ut denne metoden. Dette avklarar vi nærmare med Fylkesmannen.  
Tysdag 28.11 var COWI og Sintef Molab og gjennomføre luktmålingar. Dei skal utarbeide ein luktrisikovurdering/luktspreiingsmodell. Det blei tatt målingar av kompostrankar og kompostlagera. Dei ser då både på komposteringsprosess og kva vi kan forvente av lukt når kompostlageret skal flyttast. Vi ønsker å få avklart i kva grad det er mogleg å finne tiltak/komposteringsmetodar som gjer at luktutsleppa blir på eit akseptabelt nivå. Det vil bli tatt nye luktmålingar til våren. Vi håper å få svar på kor stor effekt ulike tiltak har, i tillegg må vi sjå på spreiing ved ulike vær/vindforhold.  
  
Vidare føregår det eit større utredningsarbeid som skal sjå på all slambehandling mellom Haugesund og Nordfjord, med tankje på kva for behandlingsmetodar som skal veljast og kor dei skal ligge. Dette arbeidet skal være ferdig til våren.  
  
Etter representantskapsmøte og andre samtalar med eigarkommunane er tilbakemeldinga at SUM fortsatt skal ta imot avløpsslam. Så må vi sjølvsagt finne metodar og tiltak som gjer at dette skapar minst mogleg ulempe for omgjevnadane.  
Vi har oppretta ei arbeidsgruppe for nærmiljø, denne blir leia av Bodil Øvretveit. Dette er ei gruppe som skal halde kontakt med naboar, ta imot innspel/tilbakemeldingar, varsle naboar ved behov etc. Deira arbeid vil være rette mot all påverknad SUM har på nærmiljøet, dvs all påverknad utanfor gjerdet.  
Vi planlegg eit møte når vi veit oppstart av anleggsarbeid for biocelle. Møtet skal mellom anna innehalde plan for kommunikasjon oss imellom i anleggsperioden.  
  
Er det spørsmål kring dette vil vi gjerne svare:  
  
Bodil Øvretveit  
Økonomisjef  
Mobil: 90 95 68 98  
E-post: bodil.ovretveit@sum.sf.no  
  
Sunnfjord Miljøverk IKS  
Einestølen  
6815 Førde  
Tlf.: 57 72 41 50